Steffen Büttner

Steffen Büttner (s. 2. marraskuuta 1963) on entinen saksalainen jalkapalloilija. Hänen pelipaikkansa oli puolustaja.

Büttnerin ura alkoi Dynamo Dresdenissä, jossa hän debytoi 1984. Hän voitti 1980-luvun lopulla Dynamossa DDR:n mestaruuden kahdesti ja cupin kahdesti. Hän edusti myös DDR:n maajoukkuetta kolmessa maaottelussa 1990.

Saksan jälleenyhdistymisen jälkeen Büttner pelasi Dynamossa Bundesliigassa kaudella 1991–1992, mutta siirtyi kauden päätteeksi alemmalle sarjatasolle Union Berliniin. Kahden kauden jälkeen Büttner palasi Dresdeniin, jossa hän pelasi Dresdner SC:ssa 1994–1998 ja FV Dresden 06:ssa 1998–2001. 

Büttner pelasi uransa aikana Dynamossa 121 pääsarjatason ottelua, joissa hän teki kolme maalia.

Lähteet 

Saksalaiset jalkapalloilijat
Itäsaksalaiset jalkapalloilijat
Vuonna 1963 syntyneet
Elävät henkilöt